The Corrs

The Corrs estas irlanda pop-rokmuzika grupo kun kelta influo, kies kvar membroj estas gefratoj.

 Biografio 
La kvar membroj de la grupo estas anoj de la familio Corr, kaj naskiĝis en Dundalk, Graflando Louth, Irlando.

Ilia unua albumo, Forgiven Not Forgotten, miksaĵo de tradicia irlanda muziko kaj popmuziko, plej furoris en Aŭstralio. Plej konataj kanzonoj estas Runaway kaj Forgiven Not Forgotten.

La posta albumo, Talk On Corners estis plej populara en Irlando kaj Anglio. Ĝi interalie enhavas
What Can I Do kaj Dreams (prunto el la grupo Fleetwood Mac). Ili atingas la pinton de sia arto per la albumo Unplugged kun veraj instrumentoj kaj polifonia orkestro.

In Blue signas turnopunkton en la stilo de la grupo kiu fariĝas pli popmuzika por adaptiĝi al la usona merkato. Ili kunlaboras kun produktoro Mutt Lange, tiama edzo de kantistino Shania Twain. Ili kune komponas la ŝlagrojn Breathless, Irresistible kaj All The Love In The World.

Borrowed Heaven signas ian revenon al la komenco, post kvar-jara longa paŭzo. La albumo enhavas melankoliajn baladojn (Angel, Long Night...) kaj ĝojplenajn ritmajn kanzonojn, kiel la ŝlagro Summer Sunshine.

Ilia lasta albumo, simple titolita Home, estas omaĝo al kelta folkloro, kiu inspiris ilin, kaj proponas multajn tradiciajn mildajn kaj poeziajn irlandajn kanzonojn, el kiuj du estas kantitaj en la gaela lingvo, Buachaill on Eirne kaj Brid Og Ni Mhaille. Tiu albumo akiris grandan sukceson en Francio, fariĝinte ora disko nur unu monaton post la apero, kaj vendiĝinte en pli ol 340,000 ekzempleroj.

Depost 2005, la grupo paŭzas.

En januaro 2006, la nombro de albumoj venditaj de The Corrs sumas preskaŭ 60 milionojn laŭ the Irish Singles Chart.

 Membroj 
 Andrea Corr 
(plennome: Andrea Jane Corr) Naskiĝis , kanto, irlanda fluto. Ŝi estas la plej juna el la tri fratinoj. Andrea havas belegan voĉon kaj scipovas pianludi. Brun-okula kaj brun-hara, ŝi estis elektita plej bela virino de Irlando en 1999. Ŝi estas la ĉefkantistino de la grupo. Ŝi debutis solo-karieron en 2007 per albumo Ten Feet High. Estas menciinde, ke ŝi ludis rolon de amatino de Juan Perón en la filmo Evita.

 Sharon Corr 
(plennome: Sharon Helga Corr-Bonnar) Naskiĝis , Kanto, violono, piano. Ŝi estas la plej aĝa el la tri fratinoj. Kiel ŝia fratino Andrea, ŝi ankaŭ estis elektita plej bela virino de Irlando. Ŝi ludas violonon ekde kiam ŝi estas 6-jara kaj duono. Laborema, ŝi povus instrui violonon.

 Caroline Corr 
(plennome: Caroline Georgina Corr-Woods) Naskiĝis , en la Tago de Sankta Patriko, fama festo en Irlando), kanto, drumo, perkutilo, piano, "bodhràn" (tradicia irlanda tamburo). Blu-okula, helbrun-hara, Caroline estas 1.60 m. alta. Ŝi estas la drumisto de la grupo.

 Jim Corr 
(plennome: James ('Jim') Steven Ignatius Corr) Naskiĝis , gitaro, klavaroj. Li estas la plejaĝulo de la familio Corr. Jim eklernis gitaron kiam li estis 13-jara. Kiel ĉiuj fratinoj, li ankaŭ frue lernis pianon kiam li estis 4-jara.

 Muzikistoj 
 Connor Brady: Gitaro (1998)
 Anthony Drennan: Gitaro (krom en 1998, anstataŭita de Connor Brady)
 Keith Duffy: Basgitaro
 Jason Duffy: Drumo (ekde 2004)
 Kieran Kiely: Akordiono, Klavaroj (ekde 2004)

 Diskografio 
 1995: Forgiven, Not Forgotten
 1996: Live
 1997: Talk on Corners
 1999: The Corrs MTV Unplugged
 2000: In Blue
 2001: Best of The Corrs
 2002: VH1 Presents: The Corrs, Live in Dublin
 2004: Borrowed Heaven
 2005: Home
 2006: Dreams - The Ultimate Corrs Collection
 2007: The Works

 Videografio 
 1999: Live at the Royal Albert Hall
 2000: Live at Lansdowne Road
 2000: Unplugged
 2001: Live in London
 2002: The Corrs Best of Clips
 2005: All the Way Home

 Eksteraj ligiloj 

 Oficiala retejo  
 Disfrutaloscorrs.es 

Kategorio:Irlandaj muzikaj grupoj
Kategorio:Muzikaj grupoj fonditaj en 1990